ΓΡΑΠΤΗ ΕΡΩΤΗΣΗ E-1309/01

υποβολή: Pedro Marset Campos (GUE/NGL) προς την Επιτροπή

(3 Μαΐου 2001)

Θέμα: Κατάσταση των σταθμών καθαρισμού στη Molina de Segura (Murcia, Ισπανία)

Πρόσφατες πληροφορίες που δημοσιεύθηκαν στον Τύπο αναφέρουν ότι η Ευρωπαϊκή Επιτροπή ταξινόμησε το Δήμο της Molina de Segura (Murcia, Ισπανία) ως έναν από αυτούς που καθαρίζουν με το χειρότερο τρόπο τα λύματά τους.

Αυτή τη στιγμήπάρχουν στη Molina de Segura δύο σταθμοί καθαρισμού, από τους οποίους ο ένας είναι βιολογικού και ο άλλος κανονικού τύπου, αλλά και οι δύο αντιμετωπίζουν το πρόβλημα ότι οι βιομηχανίες, κυρίως δε οι κονσερβοποιίες, που είναι και οι πιο ρυπαντικές, χύνουν τα λύματά τους στο Molina και από εκεί στις εγκαταστάσεις καθαρισμού χωρίς κανένα είδος προηγούμενου καθαρισμού, ενώ οι σταθμοί αυτοί προορίζονται μόνο για αστικά και όχι βιομηχανικά λύματα.

Μέχρι στιγμής, η Υδρογραφική Συνομοσπονδία της Segura (Murcia, Ισπανία) έχει κινήσει 9 διαδικασίες κατά των επιχειρήσεων αυτών για τις ανεύθυνες ενέργειές τους, αλλά οι επιχειρήσεις ασκούν προσφυγή και ο ίδιος ο Δήμος της Molina de Segura τις προστατεύει και τις καλύπτει με τον ένα ή τον άλλο τρόπο.

Με βάση τα παραπάνω στοιχεία:

1. Μπορεί η Επιτροπή να παράσχει περισσότερες πληροφορίες για το θέμα αυτό;

2. Θεωρεί η Επιτροπή ότι η κατάσταση αυτή είναι συμβατή με το νέο σταθμό καθαρισμού που πρόκειται να χρηματοδοτήσει, τη στιγμή που οι σταθμοί αυτοί δεν είναι έτοιμοι να δεχθούν βιομηχανικά λύματα;

Λαμβάνοντας επίσηςπόψη ότι προβλέπεται η κατασκευή νέου σταθμού καθαρισμού, αληθεύουν οι ισχυρισμοί σύμφωνα με τους οποίους η νέα αυτή εγκατάσταση θα χρηματοδοτηθεί κατά ένα μεγάλο μέρος από ευρωπαϊκά κονδύλια;

Απάντηση του κ. Barnier εξ ονόματος της Επιτροπής

(5 Ιουλίου 2001)

Η απόφαση της Επιτροπής της 7ης Μαρτίου 2001(1) σχετικά με την αποχέτευση και τον καθαρισμό λυμάτων στηνδρολογική λεκάνη Segura αφορά κυρίως την κατασκευή ενός νέου σταθμού καθαρισμού αστικών λυμάτων στο έδαφος της Κοινότητας Molina de Segura, συνολικού κόστους 19 834 000. Η συγχρηματοδότηση από το Ταμείο Συνοχής ανέρχεται σε 15 867 200, δηλαδή ποσοστό 80 %.

Ο νέος αυτός σταθμός θα δώσει λύση στα προβλήματα που ανέφερε το Αξιότιμο Μέλος του Κοινοβουλίου, ιδίως λόγω των εκχύσεων στον ποταμό Segura χωρίς κανένα καθαρισμό των λυμάτων, θα βελτιωθεί δε ο βαθμός καθαρισμού των σημερινών μονάδων που λειτουργούν στην εν λόγω κοινότητα. Ο σταθμός καθαρισμού αναμένεται να περιλάβει βιολογική επεξεργασία και τριτοβάθμιο καθαρισμό. Τα έσοδα που θα αποφέρουν τα τέλη χρησιμοποίησης του σταθμού καθαρισμού θα είναι αναλογικά προς τη ρύπανση που προκαλούν οι χρήστες, ιδίως οι οικείες επιχειρήσεις της περιοχής.

Όσον αφορά την εφαρμογή και επιβολή της κοινοτικής περιβαλλοντικής νομοθεσίας, όπως ορίστηκε κατά την εκπόνηση της οδηγίας για τα αστικά λύματα(2), όλοι οι οικισμοί που είναι μεγαλύτεροι από 15 000 μονάδες ισοδύναμου πληθυσμού (ι.π.)(3) θα πρέπει να έχουν το αργότερο έως τις 31 Δεκεμβρίου 2000 εγκαταστημένα συστήματα συλλογής και τουλάχιστον δευτεροβάθμια επεξεργασία λυμάτων. Η οδηγία αφορά επίσης τη συγκέντρωση, επεξεργασία και απόρριψη τωνγρών αποβλήτων από ορισμένους βιομηχανικούς κλάδους. Η πλευρά αυτή αντιμετωπίζεται στο άρθρο 13 παράγραφος 1, όπου θεωρούνται βιοαποικοδομήσιμα βιομηχανικά λύματα όσα προέρχονται από μονάδες της κρεατοβιομηχανίας. Στο άρθρο αυτό δηλώνεται ότι οι σταθμοί αυτοί καθαρισμού λυμάτων, πριν απορρίψουν τα λύματα στα ύδατα του μέσουποδοχής, πρέπει να πληρούν τους όρους που θεσπίζονται στο πλαίσιο προηγούμενων κανόνων και ειδικών αδειών, οι οποίες προέρχονται από τα κράτη μέλη. Ηποχρέωση αυτή αφορά βιομηχανικές μονάδες με απόβλητα ι.π. άνω των 4000.

Οι αρμόδιες αρχέςπέχουν τηνποχρέωση (άρθρο 15 της οδηγίας) να παρακολουθούν τα ύδατα που δέχονται απορρίψεις από σταθμούς καθαρισμού αστικών λυμάτων και άμεσες απορρίψεις όπως εκείνες που περιγράφονται στο άρθρο 13 της οδηγίας.

(1) Απόφαση 2000 ES 16 C PE 005.

(2) Οδηγία 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων, ΕΕ L 135 της 30.5.1991.

(3) Μονάδα ισοδύναμου πληθυσμού σημαίνει το βιοαποικοδομήσιμο οργανικό φορτίο που παρουσιάζει βιοχημικές ανάγκες σε οξυγόνο πέντε ημερών (BOD5) ίσες προς 60g οξυγόνου ανά ημέρα.